text: Langt flere blev kontrolleret ved grænse-stikprøver onsdag
  07 januar 2016 kl. 13.15
  Onsdag blev 3.788 personer kontrolleret ved politiets stikprøvekontroller ved grænsen. 30 blev afvist og fem sigtes for menneskesmugling.
  
  
  Onsdag blev en travl dag for politiet langs den danske grænse i Sønderjylland og i færgehavnene Rødby og Gedser, da 3.788 rejsende blev tjekket, hvilket er langt over de to første dages samlede antal kontrollerede. Det oplyser Rigspolitiet.
  Mandag 4. januar (fra kl. 12 til 23.59) blev 1.100 personer kontrolleret, 18 afvist/nægtet indrejse, tre sigtet for menneskesmugling.
  Tirsdag 5. januar blev 1.366 personer kontrolleret, 36 afvist/nægtet indrejse, en sigtet for menneskesmugling.
  Udlændinge- og integrationsministeriet oplyser, at antallet af asylansøgere på grænsekontrollens tredje dag, onsdag,  er 99.  Samtidig opjusteres tallet for tirsdag til 155 asylansøgere. Dermed har samlet 365 personer søgt asyl i Danmark, siden mandag, hvor grænsekontrollen blev indført.
  Hverken Rigspolitiet eller Udlændinge- og integrationsministeriet oplyser, hvordan tallene fordeler sig mellem landegrænsen og færgehavnene på Lolland og Falster.
  